smcproject/ml-wiki-sentences huggingface dataset:
ബ്രൗൺ, പ്രിൻസ്ടൺ, ഹാർവാഡ്, കൊളംബിയ, കേംബ്രിജ്, പെൻസിൽവേനിയ, ജോർജ് മേസ്ൺ സർവകലാശാലകളിൽ അധ്യാപകനായിരുന്നിട്ടുണ്ട്.
സ്‌പെയിൻ, ബ്രിട്ടൻ, ഫ്രാൻസ് എന്നിവിടങ്ങളിൽ മെക്‌സിക്കോയുടെ അംബാസഡറായിരുന്നു.
അറുപതുകളിൽ ലാറ്റിനമേരിക്കൻ സാഹിത്യത്തിന്റെ പുഷ്‌കലകാലത്താണ് ഫ്യൂവന്തസ് എഴുതിത്തുടങ്ങിയത്.
ഇരുപതിലേറെ നോവലുകളും ഒട്ടേറെ ചെറുകഥകളും നാടകങ്ങളും തിരക്കഥകളും എഴുതിയിട്ടുണ്ട്.
സ്​പാനിഷ് പത്രമായ എൽ പെയ്‌സിൽ രാഷ്ട്രീയം കൈകാര്യം ചെയ്യുന്ന കോളവും എഴുതിയിരുന്നു.
ഗബ്രിയേൽ ഗാർഷ്യ മാർകേസിന്റെയും മാരിയോ വെർഗാസ് യോസയുടെയും ഒക്ടാവിയോ പാസിന്റെയും സമകാലീനനും സുഹൃത്തുമായിരുന്നു.
സ്‌പെയിനിലെ ഏറ്റവും വലിയ സാഹിത്യ പുരസ്‌കാരമായ സെർവാന്തസ് അവാർഡുൾപ്പെടെ ഒട്ടേറെ പുരസ്‌കാരങ്ങൾ അദ്ദേഹത്തെ തേടിയെത്തി.
നടി റീത മാസെഡോയാണ് ആദ്യ ഭാര്യ.
സിൽവിയ ലിമുസ് എന്ന പത്രപ്രവർത്തകയെ പിന്നീട് വിവാഹം കഴിച്ചു.
സിസിലിയ ഫ്യുവന്തസ് മസെഡോ മകളാണ്.
മക്കളായ കാർലോസ് ഫ്യുവന്തസ് ലെമുസും നതാഷ ഫ്യുവന്തസ് ലെമുസും നേരത്തേ മരിച്ചു.
മസ്തിഷ്ക സംബന്ധമായ അസുഖത്തെതുടർന്ന് തെക്കൻ മെക്സിക്കോനഗരത്തിലെ ഒരു സ്വകാര്യ ആശുപത്രിയിൽ ചികിത്സയിലിരിക്കെ തന്റെ 83-ാം വയസ്സിൽ, 2012 മെയ് 15 ന് ഫ്യുവന്റസ് നിര്യാതനായി.
മെക്‌സിക്കോയുടെയും അമേരിക്കയുടെയും ശക്തനായ വിമർശകനായിരുന്നു ഇടത് രാഷ്ട്രീയ വീക്ഷണം പുലർത്തിയിരുന്ന ഫ്യുവന്തസ്.
സമകാലീനരായ ലാറ്റിൻ അമേരിക്കൻ ബൂദ്ധിജീവികളെപ്പോലെ ക്യൂബൻ വിപ്ലവവും ഇടത് വിമത മുന്നേറ്റങ്ങളും അദ്ദേഹത്തെയും ആകർഷിച്ചു.
എന്നാൽ, പിന്നീട് അദ്ദേഹം ക്യൂബയെയും വിമർശിച്ചു.
'മാസ്‌ക്ഡ് ഡെയ്‌സ്' എന്ന കഥാസമാഹാരമാണ് ഫ്യവന്തസ്സിന്റെ ആദ്യ കൃതി.
1958-ൽ മുപ്പതാം വയസ്സിൽ എഴുതി.
"വേർ ദി എയർ ഈസ് ക്ലിയർ" ആണ് ഫ്യുവന്തസിന്റെ ആദ്യ നോവൽ.
. 'ദ മോസ്റ്റ് ട്രാൻസ്‌പേരന്റ് റീജ്യൺ' അദ്ദേഹത്തിന് അന്താരാഷ്ട്ര പ്രശസ്തി നേടിക്കൊടുത്തു.
മെക്‌സിക്കോ സിറ്റിയുടെ സ്‌ഫോടനാത്മകമായ വളർച്ചയായിരുന്നു അതിലെ പ്രതിപാദ്യം.
1967-ൽ പുറത്തുവന്ന 'ദ ഡെത്ത് ഓഫ് ആർട്ടെമിയോ ക്രൂസാ'ണ് അദ്ദേഹത്തിന്റെ ഏറ്റവും പ്രശസ്തമായ രചന.
ബോധധാരാ സമ്പ്രദായം ആദ്യമായി ഉപയോഗിച്ച ലാറ്റിനമരിക്കൻ നോവലുകളിൽ ഒന്നാണിത്.
വിമർശകരുടെയും വായനക്കാരുടെയും പ്രശംസ നേടി ഈ നോവൽ.
മെക്സിക്കൻ വിപ്ലവം കൊടുമ്പിരിക്കൊണ്ട 1910-20 കാലത്ത് കാണാതായ പത്രപ്രവർത്തകനായ ആംബ്രോസ് ബിയേഴ്സിനെ കുറിച്ച് എഴുതിയ "ഓൾഡ് ഗ്രിഞ്ചോ" ,"ഔറ", "ടെറാ നോസ്ട്ര", "ദി ഗുഡ് കോൺഷിയൻസ്" എന്നിവയാണ് മറ്റ് പ്രധാനകൃതികൾ.
സ്വന്തം സാഹിത്യവിശ്വാസങ്ങളും ആശയങ്ങളും വ്യക്തമാക്കാൻ 2002-ൽ അദ്ദേഹം 'ദിസ് ഐ ബിലീവ്' എഴുതി.
മെക്‌സിക്കോയുടെ ഭാവി ഭാവന ചെയ്യുന്ന 'ദ ഈഗിൾ ചെയർ', യു.എസ്. പ്രസിഡന്റ് ജോർജ് ബുഷിനെ വിമർശിക്കുന്ന 'എഗെൻസ്റ്റ് ബുഷ്' എന്നിവ സമീപകാല രചനകളാണ്.
മെക്‌സിക്കൻ വിപ്ലവ കാലത്ത് കാണാതായ യു.എസ്. സാഹിത്യകാരൻ അംബ്രോസ് ബിയേഴ്‌സിനെക്കുറിച്ച് 1985-ൽ എഴുതിയ 'ഓൾഡ് ഗ്രിങ്കോ' യു.എസിൽ ഏറ്റവും കൂടുതൽ വിറ്റഴിക്കപ്പെട്ട കൃതിയായി.
2011ൽ പുറത്തിറങ്ങിയ "ഡെസ്റ്റിനി ആൻഡ് ഡിസയർ" ആണ് അവസാന കൃതി.
ഗ്രിഗറി പെഗ് നായകനായി "ഓൾഡ് ഗ്രിഞ്ചോ" സിനിമയായിട്ടുണ്ട്.
സ്‌പെയിനിലെ ഏറ്റവും വലിയ സാഹിത്യ പുരസ്‌കാരമായ സെർവാന്തസ് അവാർഡ് അവലംബം ↑ ↑ http://www.deshabhimani.com/newscontent.php?id=154374 Archived 2016-03-04 at the Wayback Machine ദേശാഭിമാനി ↑ {{ cite news }} : Check date values in: | accessdate= and | date= ( help ) ↑ ↑ അധികവായനക്ക് ഇംഗ്ലീഷ് Magic Lens.
The Transformation of the Visual Arts in the Narrative World of Carlos Fuentes .
Lanin A Gyurko (New Orleans: University Press of the South, 2010).
The Shattered Screen.
Myth and Demythification in the Art of Carlos Fuentes and Billy Wilder .
Lanin A Gyurko (New Orleans:  University Press of the South, 2009).
Lifting the obsidian mask : the artistic vision of Carlos Fuentes .
Lanin A Gyurko, 2007 Mexican Writers on Writing .
Margaret Sayers Peden ( Trinity University Press , 2007).
Carlos Fuentes' The death of Artemio Cruz (Modern Critical Interpretations) .
Harold Bloom, 2006 Fuentes, Terra nostra, and the reconfiguration of Latin American culture .
Michael Abeyta, 2006 Carlos Fuentes's Terra nostra and the Kabbalah: the recreation of the Hispanic world .
Sheldon Penn, 2003 The narrative of Carlos Fuentes : family, text, nation .
Steven Boldy, 2002 Carlos Fuentes, Mexico and modernity .
Van Delden, Maarten, 1998 The postmodern Fuentes .
Helmuth, Chalene, 1997 Specular narratives : critical perspectives on Carlos Fuentes, Juan Goytisolo, Mario Vargas Llosa .
Roy Boland, 1997 The writings of Carlos Fuentes .
Williams, Raymond L, 1996 A Marxist reading of Fuentes, Vargas Llosa, and Puig .
Durán, Víctor M, 1994 Author, text, and reader in the novels of Carlos Fuentes .
Ibsen, Kristine, 1993 Carlos Fuentes : life, work, and criticism .
González, Alfonso, 1987 Carlos Fuentes .
Faris, Wendy B, 1983 Carlos Fuentes, a critical view .
Brody, Robert, 1982 The archetypes of Carlos Fuentes: from witch to androgyne .
Durán, Gloria, 1980 Carlos Fuentes (Twayne World Authors Series).
Guzmán, Daniel de, 1972 പുറത്തേക്കുള്ള കണ്ണികൾ ഫ്യുവന്തസും മകന്റെ മരണവും Archived 2012-05-17 at the Wayback Machine കാർലോസ് ഫ്യൂൻറ്റെസ് പഴയ പുഷ്പകാലത്തിന്റെ ഓർമ Archived 2016-03-04 at the Wayback Machine Appearances on C-SPAN കാർലോസ് ഫ്യുവന്തസ് on ചാർളി റോസിൽ ഇന്റർനെറ്റ് മൂവി ഡാറ്റാബേസിൽ നിന്ന് കാർലോസ് ഫ്യുവന്തസ് രചനകൾ കാർലോസ് ഫ്യുവന്തസ് ലൈബ്രറികളിൽ ( വേൾഡ്കാറ്റ് കാറ്റലോഗ്) കാർലോസ് ഫ്യുവന്തസ് at the Notable Names Database അഭിമുഖങ്ങൾ "Mexico Needs an Overhaul" An Interview with Carlos Fuentes Archived 2011-05-29 at the Wayback Machine In praise of the novel Carlos Fuentes' opening speech at the Fifth International Literature Festival Berlin at signandsight.com.
KCRW Bookworm Interview ലേഖനങ്ങൾ Making Love in Spanish - Carlos Fuentes and The Eagle's Throne 'Sick Culture' Archived 2009-03-19 at the Wayback Machine Review essay that includes a piece on Fuentes's Myself With Others by William A. Nericcio, a Latin Americanist cultural studies professor at SDSU, 1990 Where the Air Is Clear: A Short Review Archived 2012-03-06 at the Wayback Machine at nthWORD Magazine Shorts, 2010 Old Gringo , One of the greatest Spanish novels ever
കാൽക്കുലേറ്റർ ഇംഗ്ലീഷ് വിലാസം https://ml.wikipedia.org/wiki/Calculator ഗണിത പ്രവർത്തനങ്ങൾ നടത്താൻ കഴിയുന്ന ഏഴ് സെഗ്മെന്റ് ലിക്വിഡ്-ക്രിസ്റ്റൽ ഡിസ്പ്ലേ (എൽസിഡി) ഉള്ള ഒരു ഇലക്ട്രോണിക് പോക്കറ്റ് കാൽക്കുലേറ്റർ ലിക്വിഡ് ക്രിസ്റ്റൽ ഡിസ്പ്ലേ ഉള്ള ഒരു ആധുനിക സയിന്റിഫിക് കാൽക്കുലേറ്റർ
സംഖ്യകൾ തമ്മിലുള്ള കൂട്ടലും കുറയ്ക്കലും പോലെയുള്ള അടിസ്ഥാന കണക്കുകൂട്ടലുകൾ മുതൽ സങ്കീർണ്ണമായ ഗണിത ക്രിയകൾ വരെയുള്ള കണക്കുകൂട്ടലുകൾ നടത്താൻ ഉപയോഗിക്കുന്ന ഒരു കൊണ്ടു നടക്കാവുന്ന ഇലക്ട്രോണിക് ഉപകരണമാണ് ഇലക്ട്രോണിക് കാൽക്കുലേറ്റർ .
ആദ്യത്തെ സോളിഡ്-സ്റ്റേറ്റ് ഇലക്ട്രോണിക് കാൽക്കുലേറ്റർ 1960 കളുടെ തുടക്കത്തിൽ സൃഷ്ടിക്കപ്പെട്ടു.
ജാപ്പനീസ് കാൽക്കുലേറ്റർ കമ്പനിയായ ബുസികോമിനായി ഇന്റൽ വികസിപ്പിച്ച ആദ്യത്തെ മൈക്രോപ്രൊസസ്സറായ ഇന്റൽ 4004 പുറത്തിറങ്ങിയ ശേഷം 1970-കളിൽ പോക്കറ്റ് വലുപ്പത്തിലുള്ള ഉപകരണങ്ങൾ ലഭ്യമായിത്തുടങ്ങി.
ആധുനിക ഇലക്‌ട്രോണിക് കാൽക്കുലേറ്ററുകൾ വിലകുറഞ്ഞതും ക്രെഡിറ്റ് കാർഡ് വലുപ്പമുള്ളതുമായ മോഡലുകൾ മുതൽ അന്തർനിർമ്മിത പ്രിന്ററുകളുള്ള ദൃഢമായ ഡെസ്‌ക്‌ടോപ്പ് മോഡലുകൾ വരെയായി വ്യത്യാസപ്പെടുന്നു.
ഇന്റഗ്രേറ്റഡ് സർക്യൂട്ടുകളുടെ സംയോജനം അവയുടെ വലുപ്പവും വിലയും കുറച്ചതിനാൽ 1970-കളുടെ മധ്യത്തിൽ അവ ജനപ്രിയമായി.
ആ ദശാബ്ദത്തിന്റെ അവസാനത്തോടെ, അടിസ്ഥാന കാൽക്കുലേറ്റർ വില കുറഞ്ഞു വന്ന് മിക്കവർക്കും താങ്ങാവുന്ന നിലയിലേക്ക് എത്തുകയും അത് സ്കൂളുകളിൽ ഉൾപ്പടെ സാധാരണമാവുകയും ചെയ്തു.
യുണിക്‌സിന്റെ ആദ്യകാലങ്ങളിൽ തന്നെ കമ്പ്യൂട്ടർ ഓപ്പറേറ്റിംഗ് സിസ്റ്റങ്ങളിൽ ഡിസി, എച്ച്ഒസി പോലുള്ള ഇന്ററാക്ടീവ് കാൽക്കുലേറ്റർ പ്രോഗ്രാമുകൾ ഉൾപ്പെടുത്തിയിട്ടുണ്ട്, കൂടാതെ കാൽക്കുലേറ്റർ ഫംഗ്‌ഷനുകൾ മിക്കവാറും എല്ലാ പേഴ്‌സണൽ ഡിജിറ്റൽ അസിസ്റ്റന്റ് (പിഡിഎ) തരത്തിലുള്ള ഉപകരണങ്ങളിലും ഉൾപ്പെടുത്തിയിട്ടുണ്ട്.
പൊതുവായ ഉദ്ദേശ്യങ്ങൾ നിർവ്വഹിക്കാനുള്ള കാൽക്കുലേറ്ററുകൾക്ക് പുറമേ, പ്രത്യേക വിപണികൾക്കായി രൂപകൽപ്പന ചെയ്തവയും ഉണ്ട്.
ഉദാഹരണത്തിന്, ത്രികോണമിതിയും സ്ഥിതിവിവരക്കണക്കുകളും ഉൾപ്പെടുന്ന സയന്റിഫിക് കാൽക്കുലേറ്ററുകൾ .
ചില കാൽക്കുലേറ്ററുകൾക്ക് കമ്പ്യൂട്ടർ ബീജഗണിതം ചെയ്യാനുള്ള കഴിവുണ്ട്.
ഗ്രാഫിംഗ് കാൽക്കുലേറ്ററുകൾ റിയൽ ലൈനിൽ നിർവചിച്ചിരിക്കുന്ന ഗ്രാഫ് ഫംഗ്ഷനുകൾ, അല്ലെങ്കിൽ ഉയർന്ന അളവിലുള്ള യൂക്ലിഡിയൻ സ്പേസ് കൾക്കായി ഉപയോഗിക്കാം.
അടിസ്ഥാന കാൽക്കുലേറ്ററുകൾക്ക് ചിലവ് കുറവാണ്, എന്നാൽ ശാസ്ത്രീയവും ഗ്രാഫിംഗ് മോഡലുകളും കൂടുതൽ ചിലവേറിയതാണ്.
സ്‌മാർട്ട്‌ഫോണുകൾ , ടാബ്‌ലെറ്റ് കമ്പ്യൂട്ടറുകൾ , പേഴ്‌സണൽ കമ്പ്യൂട്ടറുകൾ എന്നിവയുടെ വിപുലമായ ലഭ്യതയിൽ പോലും, പൊതു ഉപയോഗത്തിലുള്ള സാധാരണ ഹാർഡ്‌വെയർ കാൽക്കുലേറ്ററുകൾ ഇപ്പോഴും വ്യാപകമായി ഉപയോഗിക്കപ്പെടുന്നു.
എന്നിരുന്നാലും അവയുടെ ഉപയോഗം മുമ്പത്തേതിനേക്കാൾ കുറവാണ്.
ഡിസൈൻ ഭിന്നസംഖ്യകളുടെയും ദശാംശ തുല്യതകളുടെയും കണക്കുകൂട്ടലുകൾ സാദ്ധ്യമാക്കുന്ന സയന്റിഫിക് കാൽക്കുലേറ്റർ ഇൻപുട്ട്
ഇലക്ട്രോണിക് കാൽക്കുലേറ്ററുകളിൽ അക്കങ്ങൾക്കും ഗണിത പ്രവർത്തനങ്ങൾക്കുമായി ബട്ടണുകളുള്ള ഒരു കീബോർഡ് അടങ്ങിയിരിക്കുന്നു; ചിലതിൽ വലുതോ ചെറുതോ ആയ സംഖ്യകൾ എളുപ്പത്തിൽ നൽകുന്നതിന് "00", "000" എന്നിങ്ങനെയുള്ള ഒന്നിലധികം സംഖ്യകളുള്ള ബട്ടണുകളും അടങ്ങിയിരിക്കുന്നു.
മിക്ക അടിസ്ഥാന കാൽക്കുലേറ്ററുകളും ഓരോ ബട്ടണിലും ഒരു അക്കമോ പ്രവർത്തനമോ മാത്രമേ നൽകൂ; എന്നിരുന്നാലും, കൂടുതൽ പരിഷ്കരിച്ച സയന്റിഫിക് കാൽക്കുലേറ്ററുകൾ പോലെയുള്ളവയിൽ, ഒരു ബട്ടണിന് കീ കോമ്പിനേഷനുകൾക്കൊപ്പം മൾട്ടി-ഫംഗ്ഷൻ ആയി പ്രവർത്തിക്കാൻ കഴിയും.
ഡിസ്പ്ലേ ഔട്ട്പുട്ട്
ആദ്യകാലങ്ങളിലെ ലൈറ്റ്-എമിറ്റിംഗ് ഡയോഡ് (എൽഇഡി) ഡിസ്പ്ലേകൾക്കും വാക്വം ഫ്ലൂറസെന്റ് ഡിസ്പ്ലേകൾക്കും (വിഎഫ്ഡി) പകരമായി ഇപ്പോഴുള്ള കാൽക്കുലേറ്ററുകൾക്ക് സാധാരണയായി ലിക്വിഡ്-ക്രിസ്റ്റൽ ഡിസ്പ്ലേകൾ (എൽസിഡി) ആണ് ഉള്ളത്.
പലപ്പോഴും വായനാക്ഷമത മെച്ചപ്പെടുത്താൻ വലിയ വലിപ്പത്തിലുള്ള സംഖ്യകൾ ഉപയോഗിക്കുന്നു.
ഭിന്നസംഖ്യകൾക്ക് പകരം അല്ലെങ്കിൽ അതിനുപുറമേ.
ഫംഗ്‌ഷൻ കമാൻഡുകൾക്കായുള്ള വിവിധ ചിഹ്നങ്ങളും ഡിസ്‌പ്ലേയിൽ കാണിച്ചേക്കാം.
മെമ്മറി
കാൽക്കുലേറ്ററുകൾക്ക് കംപ്യൂട്ടർ മെമ്മറിയിൽ നമ്പറുകൾ സംഭരിക്കാനും കഴിവുണ്ട്.
അടിസ്ഥാന കാൽക്കുലേറ്ററുകൾ സാധാരണയായി ഒരു സമയം ഒരു നമ്പർ മാത്രമേ സംഭരിക്കുന്നുള്ളൂ; കൂടുതൽ നിർദ്ദിഷ്ട തരങ്ങൾക്ക് വേരിയബിളുകളിൽ പ്രതിനിധീകരിക്കുന്ന നിരവധി സംഖ്യകൾ സംഭരിക്കാൻ കഴിയും.
ഫോർമുലകൾ നിർമ്മിക്കുന്നതിനും വേരിയബിളുകൾ ഉപയോഗിക്കാം.
ചില മോഡലുകൾക്ക് കൂടുതൽ സംഖ്യകൾ സംഭരിക്കാൻ മെമ്മറി ശേഷി വർദ്ധിപ്പിക്കാനുള്ള കഴിവുണ്ട്; വിപുലീകരിച്ച മെമ്മറി വിലാസത്തെ ഒരു അറേ സൂചിക എന്ന് വിളിക്കുന്നു.
ഊർജ്ജസ്രോതസ്സ്
ബാറ്ററികൾ , സോളാർ സെല്ലുകൾ അല്ലെങ്കിൽ മെയിൻ വൈദ്യുതി (പഴയ മോഡലുകൾക്ക്) എന്നിയാണ് കാൽക്കുലേറ്ററുകളുടെ ഊർജ്ജ സ്രോതസ്സുകൾ.
ചില മോഡലുകൾക്ക് ടേൺ-ഓഫ് ബട്ടൺ പോലുമില്ല, പക്ഷേ അവ ഓഫ് ചെയ്യാനുള്ള ചില വഴികൾ നൽകുന്നു (ഉദാഹരണത്തിന്, ഒരു നിമിഷത്തേക്ക് ഒരു പ്രവർത്തനവും നടത്താതിരിക്കുക, സോളാർ സെൽ എക്സ്പോഷർ മറയ്ക്കുക, അല്ലെങ്കിൽ അവയുടെ മൂടി അടയ്ക്കുക).
ആദ്യകാല കമ്പ്യൂട്ടർ യുഗത്തിൽ ക്രാങ്ക് പവർഡ് കാൽക്കുലേറ്ററുകളും സാധാരണമായിരുന്നു.
കീ ലേഔട്ട്
മിക്ക പോക്കറ്റ് കാൽക്കുലേറ്ററുകൾക്കും ഇനിപ്പറയുന്ന കീകൾ സാധാരണമാണ്.
അക്കങ്ങളുടെ ക്രമീകരണം സ്റ്റാൻഡേർഡ് ആണെങ്കിലും, മറ്റ് കീകളുടെ സ്ഥാനങ്ങൾ ഓരോ മോഡലിനും വ്യത്യാസപ്പെട്ടിരിക്കുന്നു; ചിത്രീകരണം ഒരു ഉദാഹരണമാണ്.
സാധാരണ അടിസ്ഥാന പോക്കറ്റ് കാൽക്കുലേറ്റർ ലേഔട്ട് MC MR M− M+ C ± % √ 7 8 9 ÷ 4 5 6 × 1 2 3 − 0 .
= + കാൽക്കുലേറ്റർ ബട്ടണുകളും അവയുടെ അർത്ഥങ്ങളും എംസി അല്ലെങ്കിൽ സി. എം മെമ്മറി ക്ലിയർ MR, RM, അല്ലെങ്കിൽ MRC മെമ്മറി റീകാൾ M− മെമ്മറി സബ്‌ട്രാക്ഷൻ M+ മെമ്മറി അഡീഷൻ C അല്ലെങ്കിൽ AC ഓള് ക്ലിയർ C.E ക്ലിയർ എൻട്രി ± അല്ലെങ്കിൽ CHS പോസിറ്റീവ്/നെഗറ്റീവ് നമ്പർ അല്ലെങ്കിൽ ചിഹ്നം ടോഗിൾ ചെയ്യുന്നതിന് % ശതമാനം ÷ ഹരണം × ഗുണനം - കുറയ്ക്കൽ + കൂട്ടിച്ചേർക്കൽ .
ദശാംശ √ വർഗ്ഗമൂലം = ഫലം ആന്തരിക പ്രവർത്തനങ്ങൾ ഒരു Casio FX-991s കാൽക്കുലേറ്ററിന്റെ ഇന്റീരിയർ
പൊതുവേ, അടിസ്ഥാന ഇലക്ട്രോണിക് കാൽക്കുലേറ്ററിൽ ഇനിപ്പറയുന്ന ഘടകങ്ങൾ അടങ്ങിയിരിക്കുന്നു: ഊർജ്ജ സ്രോതസ്സ് (മെയിൻ വൈദ്യുതി, ബാറ്ററി കൂടാതെ/അല്ലെങ്കിൽ സോളാർ സെൽ) കീപാഡ് (ഇൻപുട്ട് ഉപകരണം) - നമ്പറുകളും ഫംഗ്‌ഷൻ കമാൻഡുകളും ( സങ്കലനം , ഗുണനം , സ്‌ക്വയർ റൂട്ട് മുതലായവ) ഇൻപുട്ട് ചെയ്യാൻ ഉപയോഗിക്കുന്ന കീകൾ അടങ്ങിയിരിക്കുന്നു.
) ഡിസ്പ്ലേ പാനൽ (ഔട്ട്പുട്ട് ഉപകരണം) - ഇൻപുട്ട് നമ്പറുകൾ, കമാൻഡുകൾ, ഫലങ്ങൾ എന്നിവ പ്രദർശിപ്പിക്കുന്നു.
ലിക്വിഡ്-ക്രിസ്റ്റൽ ഡിസ്പ്ലേകൾ (എൽസിഡികൾ), വാക്വം ഫ്ലൂറസെന്റ് ഡിസ്പ്ലേകൾ (വിഎഫ്ഡികൾ), ലൈറ്റ്-എമിറ്റിംഗ് ഡയോഡ് (എൽഇഡി) ഡിസ്പ്ലേകൾ എന്നിങ്ങനെ വിവിധ തരം ഡിസ്പ്ലെ പാനലുകൾ ഉണ്ട്.
ഒരു അടിസ്ഥാന കാൽക്കുലേറ്ററിലെ ഓരോ അക്കത്തെയും പ്രതിനിധീകരിക്കുന്നതിന് ഏഴ് സെഗ്മെന്റുകൾ ഉപയോഗിക്കുന്നു.
വിപുലമായ കാൽക്കുലേറ്ററുകൾ ഡോട്ട് മാട്രിക്സ് ഡിസ്പ്ലേകൾ ഉപയോഗിച്ചേക്കാം.
ഒരു പ്രിന്റിംഗ് കാൽക്കുലേറ്ററിന്, ഒരു ഡിസ്‌പ്ലേ പാനലിന് പുറമേ, ഒരു പ്രിന്റിംഗ് മെക്കാനിസം എന്ന നിലയിൽ അച്ചടിക്കുന്ന ഒരു പ്രിന്റിംഗ് യൂണിറ്റ് ഉണ്ട്.
പ്രോസസർ ചിപ്പ് ( മൈക്രോപ്രോസസർ അല്ലെങ്കിൽ സെൻട്രൽ പ്രൊസസിങ് യൂണിറ്റ് ).
ഒരു പ്രോസസർ ചിപ്പിന്റെ ക്ലോക്ക് റേറ്റ് സെൻട്രൽ പ്രൊസസിങ് യൂണിറ്റ് (സിപിയു) പ്രവർത്തിക്കുന്ന ആവൃത്തിയെ സൂചിപ്പിക്കുന്നു.
പ്രൊസസറിന്റെ വേഗതയുടെ സൂചകമായി ഇത് ഉപയോഗിക്കുന്നു.
ഇത് സെക്കന്റ്/ക്ലോക്ക് സൈക്കിളുകളിലോ ഹെർട്സ് (Hz) എന്ന നിലയിലോ അളക്കുന്നു.
അടിസ്ഥാന കാൽക്കുലേറ്ററുകൾക്ക്, വേഗത നൂറുകണക്കിന് ഹെർട്സ് മുതൽ കിലോഹെർട്സ് ശ്രേണി വരെ വ്യത്യാസപ്പെടാം.
പേപ്പർ പ്രിന്റർ ഉള്ള ഒരു ഓഫീസ് കണക്കുകൂട്ടൽ യന്ത്രം സംഖ്യാ പ്രാതിനിധ്യം
മിക്ക പോക്കറ്റ് കാൽക്കുലേറ്ററുകളും അവയുടെ എല്ലാ കണക്കുകൂട്ടലുകളും ബൈനറിക്ക് പകരം ബൈനറി-കോഡഡ് ഡെസിമലിൽ (ബിസിഡി) ചെയ്യുന്നു.
ഒരു സംഖ്യാ മൂല്യം പ്രദർശിപ്പിക്കേണ്ട ഇലക്ട്രോണിക് സിസ്റ്റങ്ങളിൽ ബിസിഡി സാധാരണമാണ്, പ്രത്യേകിച്ചും ഡിജിറ്റൽ ലോജിക് മാത്രമുള്ളതും മൈക്രോപ്രൊസസർ അടങ്ങിയിട്ടില്ലാത്തതുമായ സിസ്റ്റങ്ങളിൽ.
ബിസിഡി ഉപയോഗിക്കുന്നതിലൂടെ, ഓരോ അക്കവും ഒരു പ്രത്യേക സിംഗിൾ സബ് സർക്യൂട്ട് ആയി കണക്കാക്കി ഡിസ്പ്ലേയ്ക്കുള്ള സംഖ്യാ ഡാറ്റ വളരെ ലളിതമാക്കാം.
കാൽക്കുലേറ്ററുകളിൽ സ്‌ക്വയർ റൂട്ട് അല്ലെങ്കിൽ ത്രികോണമിതി ഫംഗ്‌ഷനുകൾ പോലുള്ള ഫംഗ്‌ഷനുകൾ ചേർത്തിട്ടുണ്ടെങ്കിൽ ഉയർന്ന കൃത്യതയുള്ള ഫലങ്ങൾ സൃഷ്‌ടിക്കുന്നതിന് സോഫ്‌റ്റ്‌വെയർ അൽഗോരിതങ്ങൾ ആവശ്യമാണ്.
സ്വീകാര്യമായ കണക്കുകൂട്ടൽ സമയത്തോടൊപ്പം കാൽക്കുലേറ്റർ ചിപ്പിൽ ലഭ്യമായ പരിമിതമായ മെമ്മറി സ്‌പെയ്‌സിൽ ആവശ്യമുള്ള എല്ലാ ഫംഗ്‌ഷനുകളും യോജിപ്പിക്കാൻ ചിലപ്പോൾ കാര്യമായ ഡിസൈൻ ശ്രമം ആവശ്യമാണ്.
ചരിത്രം ഇലക്ട്രോണിക് കാൽക്കുലേറ്ററിന്റെ മുൻഗാമികൾ
ഗണിത കണക്കുകൂട്ടലുകളെ സഹായിക്കുന്ന ആദ്യത്തെ അറിയപ്പെടുന്ന ഉപകരണങ്ങൾ അസ്ഥികൾ (ഇനങ്ങൾ കണക്കാക്കാൻ ഉപയോഗിക്കുന്നു), കല്ലുകൾ, എണ്ണൽ ബോർഡുകൾ, ബിസി 2000-ന് മുമ്പ് സുമേറിയക്കാരും ഈജിപ്തുകാരും ഉപയോഗിച്ചിരുന്നതായി അറിയപ്പെടുന്ന അബാക്കസ് എന്നിവയായിരുന്നു.
ആന്റികീതെറ മെക്കാനിസം (വാനശാസ്ത്രത്തിലെ സ്ഥാനനിർണ്ണയത്തിനും ഗ്രഹണപ്രവചനത്തിനും ഉപയോഗിച്ചിരുന്ന ഒരു പുരാതന ജ്യോതിശാസ്ത്ര ഉപകരണം) ഒഴികെയുള്ള പൊതുവേയുള്ള കമ്പ്യൂട്ടിംഗ് ഉപകരണങ്ങളുടെ വികസനം 17-ആം നൂറ്റാണ്ടിന്റെ തുടക്കത്തിൽ ആണ് സംഭവിക്കുന്നത്.
ജ്യാമിതീയ-സൈനിക കോമ്പസ് ( ഗലീലിയോ ), ലോഗരിതം , നേപ്പിയർ ബോൺസ് ( നേപ്പിയർ ) കൂടാതെ സ്ലൈഡ് റൂൾ (എഡ്മണ്ട് ഗുണ്ടർ) എന്നിവയാണ് ഉദാഹരണങ്ങൾ.
പതിനേഴാം നൂറ്റാണ്ടിലെ മെക്കാനിക്കൽ കാൽക്കുലേറ്ററുകൾ
1642-ൽ, യൂറോപ്പിലെ നവോത്ഥാന കാലത്താണ് മെക്കാനിക്കൽ കാൽക്കുലേറ്ററിന്റെ കണ്ടുപിടുത്തം (വിൽഹെം ഷിക്കാർഡും നിരവധി ദശാബ്ദങ്ങൾക്ക് ശേഷം ബ്ലെയ്‌സ് പാസ്കലും ) നടക്കുന്നത്, ഈ ഉപകരണത്തിന് ഏറ്റവും കുറഞ്ഞ മനുഷ്യ ഇടപെടൽ ഉപയോഗിച്ച് നാല് ഗണിത പ്രവർത്തനങ്ങളും നടത്താൻ കഴിയുമെന്ന് ചിലപ്പോഴൊക്കെ അമിതമായി പ്രമോട്ട് ചെയ്യപ്പെട്ടിരുന്നു.
പാസ്കലിന്റെ കാൽക്കുലേറ്ററിന് രണ്ട് സംഖ്യകൾ നേരിട്ട് കൂട്ടിച്ചേർക്കാനും കുറയ്ക്കാനും കഴിയും.
പതിറ്റാണ്ടുകൾക്ക് മുമ്പ് നിർമ്മിച്ച ഷിക്കാർഡിന്റെ യന്ത്രം, കൂട്ടിച്ചേർക്കൽ യന്ത്രം ഉപയോഗിച്ച് ഗുണനത്തിന്റെയും ഹരണത്തിൻ്റെയും പ്രക്രിയ സുഗമമാക്കുന്നതിന് യന്ത്രവൽകൃത ഗുണന പട്ടികകളുടെ സമർത്ഥമായ ഒരു കൂട്ടം ഉപയോഗിച്ചിരുന്നു.
രണ്ട് കണ്ടുപിടുത്തങ്ങളുടെയും വ്യത്യാസങ്ങൾ (വ്യത്യസ്‌ത ലക്ഷ്യങ്ങൾ പോലെ) കാരണം ഒരു കാൽക്കുലേറ്റിംഗ് മെഷീന്റെ അറിയപ്പെടുന്ന കണ്ടുപിടുത്തക്കാരനായി പാസ്കലിനെയോ ഷിക്കാർഡിനെയോ വിശേഷിപ്പിക്കണമോ എന്നതിനെക്കുറിച്ച് ഒരു ചർച്ചയുണ്ട്.
ഷിക്കാർഡിനും പാസ്കലിനും പിന്നാലെ ഗോട്ട്ഫ്രൈഡ് ലെയ്ബ്നിസ് നാല്-ഓപ്പറേഷൻ മെക്കാനിക്കൽ കാൽക്കുലേറ്റർ, സ്റ്റെപ്പ്ഡ് റെക്കണർ രൂപകൽപന ചെയ്യുന്നതിനായി നാൽപ്പത് വർഷം ചെലവഴിച്ചു, ഈ പ്രക്രിയയിൽ അദ്ദേഹം തന്റെ ലൈബ്നിസ് വീൽ കണ്ടുപിടിച്ചു, എന്നിരുന്നാലും പൂർണ്ണമായി പ്രവർത്തനക്ഷമമായ ഒരു യന്ത്രം രൂപകൽപ്പന ചെയ്യാൻ അദ്ദേഹത്തിന് കഴിഞ്ഞില്ല.
പതിനേഴാം നൂറ്റാണ്ടിൽ ഒരു കണക്കുകൂട്ടൽ ക്ലോക്ക് രൂപകൽപന ചെയ്യാനുള്ള അഞ്ച് ശ്രമങ്ങളും പരാജയപ്പെട്ടു.
ഗ്രാന്റ് മെക്കാനിക്കൽ കണക്കുകൂട്ടൽ യന്ത്രം, 1877
ആദ്യം പൂർണ്ണമായി പ്രവർത്തനക്ഷമമായ കണക്കുകൂട്ടൽ ക്ലോക്കും നാല്-ഓപ്പറേഷൻ മെഷീനും ഉപയോഗിച്ച് പോളേനി നിർമ്മിച്ചതു പോലെ, 18-ാം നൂറ്റാണ്ടിൽ ശ്രദ്ധേയമായ ചില മെച്ചപ്പെടുത്തലുകൾ കണ്ടു, എന്നാൽ ഈ മെഷീനുകൾ മിക്കവാറും എല്ലായ്‌പ്പോഴും ഒരേ തരത്തിലുള്ളതായിരുന്നു .
1834-ൽ ലൂയിജി ടോർച്ചി ആദ്യമായി നേരിട്ടുള്ള ഗുണന യന്ത്രം കണ്ടുപിടിച്ചു: ജെയിംസ് വൈറ്റിനെ (1822) പിന്തുടർന്ന് ലോകത്തിലെ രണ്ടാമത്തെ കീ-ഡ്രൈവൺ മെഷീൻ കൂടിയായിരുന്നു ഇത്.
പത്തൊൻപതാം നൂറ്റാണ്ടിലും വ്യാവസായിക വിപ്ലവത്തിലും മാത്രമാണ് കാൽക്കുലേറ്ററുമായി ബന്ധപ്പെട്ട വലിയ സംഭവവികാസങ്ങൾ ഉണ്ടാകാൻ തുടങ്ങിയത്.
നാല് ഗണിത പ്രവർത്തനങ്ങളും നിർവഹിക്കാൻ കഴിവുള്ള യന്ത്രങ്ങൾ പത്തൊൻപതാം നൂറ്റാണ്ടിന് മുമ്പ് നിലവിലുണ്ടായിരുന്നുവെങ്കിലും, വ്യാവസായിക വിപ്ലവത്തിന് മുമ്പ് ഉൽപ്പാദനത്തിന്റെയും ഫാബ്രിക്കേഷൻ പ്രക്രിയകളുടെയും പരിഷ്കരണം കൂടുതൽ ഒതുക്കമുള്ളതും ആധുനികവുമായ യൂണിറ്റുകളുടെ വലിയ തോതിലുള്ള ഉത്പാദനം സാധ്യമാക്കി.
നാല്-ഓപ്പറേഷൻ മെക്കാനിക്കൽ കാൽക്കുലേറ്ററായി 1820-ൽ കണ്ടുപിടിച്ച അരിത്‌മോമീറ്റർ, 1851-ൽ ഒരു ആഡിംഗ് മെഷീനായി ഉൽപ്പാദിപ്പിക്കുകയും വാണിജ്യപരമായി വിജയിച്ച ആദ്യത്തെ യൂണിറ്റായി മാറുകയും ചെയ്തു; നാൽപ്പത് വർഷങ്ങൾക്ക് ശേഷം, 1890 ആയപ്പോഴേക്കും, ഏകദേശം 2,500 അരിത്‌മോമീറ്ററുകൾ വിറ്റു.
ക്ലാർക്ക് ഗ്രാഫ് അടിസ്ഥാനമാക്കിയുള്ള കാൽക്കുലേറ്ററിന്റെ പേറ്റന്റ് ചിത്രം, 1921
1902-ൽ അമേരിക്കയിൽ ജെയിംസ് എൽ. ഡാൽട്ടൺ വികസിപ്പിച്ച ഡാൽട്ടൺ ആഡിംഗ് മെഷീൻ അവതരിപ്പിക്കുന്നത് വരെ പരിചിതമായ പുഷ്-ബട്ടൺ യൂസർ ഇന്റർഫേസ് വികസിപ്പിച്ചെടുത്തിരുന്നില്ല.
1921-ൽ എഡിത്ത് ക്ലാർക്ക് ഹൈപ്പർബോളിക് ഫംഗ്ഷനുകൾ ഉൾപ്പെടുന്ന ലൈൻ സമവാക്യങ്ങൾ പരിഹരിക്കുന്നതിനുള്ള ലളിതമായ ഗ്രാഫ് അധിഷ്ഠിത കാൽക്കുലേറ്റർ ആയ "ക്ലാർക്ക് കാൽക്കുലേറ്റർ" കണ്ടുപിടിച്ചു.
പവർ ട്രാൻസ്മിഷൻ ലൈനുകളിലെ ഇൻഡക്‌ടൻസിനും കപ്പാസിറ്റൻസിനും വേണ്ടിയുള്ള കണക്കുകൂട്ടലുകൾ ലളിതമാക്കാൻ ഇത് ഇലക്ട്രിക്കൽ എഞ്ചിനീയർമാരെ അനുവദിച്ചു.
കർട്ട കാൽക്കുലേറ്റർ 1948-ൽ വികസിപ്പിച്ചെടുത്തു, ചെലവേറിയതാണെങ്കിലും, അതിന്റെ പോർട്ടബിലിറ്റി കാരണം അത് ജനപ്രിയമായി.
കേവലം മെക്കാനിക്കൽ ഹാൻഡ് ഹെൽഡ് ഉപകരണമായ അതിന് കൂട്ടൽ, കുറയ്ക്കൽ, ഗുണനം, ഹരണം എന്നിവ ചെയ്യാൻ കഴിയുമായിരുന്നു.
1970-കളുടെ ആരംഭത്തോടെ ഇലക്ട്രോണിക് പോക്കറ്റ് കാൽക്കുലേറ്ററുകൾ അവതരിച്ചതോടെ മെക്കാനിക്കൽ കാൽക്കുലേറ്ററുകളുടെ നിർമ്മാണം അവസാനിപ്പിച്ചു, എന്നിരുന്നാലും കർട്ട ഒരു ജനപ്രിയ ശേഖരണ വസ്തുവായി തുടർന്നു.
ഇലക്ട്രോണിക് കാൽക്കുലേറ്ററുകളുടെ വികസനം
ലോജിക് സർക്യൂട്ടുകളിൽ ആദ്യം വാക്വം ട്യൂബുകളും പിന്നീട് ട്രാൻസിസ്റ്ററുകളും ഉപയോഗിച്ച ആദ്യത്തെ മെയിൻഫ്രെയിം കമ്പ്യൂട്ടറുകൾ 1940 കളിലും 1950 കളിലും പ്രത്യക്ഷപ്പെട്ടു.
ഇലക്ട്രോണിക് കാൽക്കുലേറ്ററുകളുടെ വികസനത്തിന് ഒരു ചവിട്ടുപടി നൽകുന്നതായിരുന്നു ഈ സാങ്കേതികവിദ്യ.
ജപ്പാനിലെ കാസിയോ കമ്പ്യൂട്ടർ കമ്പനി 1957-ൽ മോഡൽ 14-എ കാൽക്കുലേറ്റർ പുറത്തിറക്കി, ഇത് ലോകത്തിലെ ആദ്യത്തെ ഓൾ-ഇലക്‌ട്രിക് കോംപാക്റ്റ് കാൽക്കുലേറ്ററായിരുന്നു.
ഇത് ഇലക്ട്രോണിക് ലോജിക് ഉപയോഗിച്ചില്ല, മറിച്ച് റിലേ സാങ്കേതികവിദ്യയെ അടിസ്ഥാനമാക്കിയുള്ളതായിരുന്നു.
1970-കളിൽ നിന്നുള്ള ആദ്യകാല കാൽക്കുലേറ്റർ ലൈറ്റ്-എമിറ്റിംഗ് ഡയോഡ് (എൽഇഡി) ഡിസ്പ്ലേ ( യുഎസ്എസ്ആർ )
1961 ഒക്‌ടോബറിൽ, ലോകത്തിലെ ആദ്യത്തെ ഓൾ-ഇലക്‌ട്രോണിക് ഡെസ്‌ക്‌ടോപ്പ് കാൽക്കുലേറ്റർ, ബ്രിട്ടീഷ് ബെൽ പഞ്ച് /സംലോക്ക് കോംപ്‌ടോമീറ്റർ ആനിറ്റ ANITA ( A N ew I nspiration T o A rithmetic/ A ccounting) പ്രഖ്യാപിച്ചു.
ഈ യന്ത്രം അതിന്റെ സർക്യൂട്ടുകളിൽ വാക്വം ട്യൂബുകൾ , കോൾഡ്-കാഥോഡ് ട്യൂബുകൾ, ഡെകാട്രോണുകൾ എന്നിവ ഉപയോഗിച്ചു.
അതിന്റെ ഡിസ്പ്ലേയ്ക്കായി 12 കോൾഡ് കാഥോഡ് "നിക്സി" ട്യൂബുകളും.
കോണ്ടിനെന്റൽ യൂറോപ്പിനുള്ള Mk VII, ബ്രിട്ടനും ലോകത്തിന്റെ മറ്റു ഭാഗങ്ങൾക്കുമായി Mk VIII, എന്നിങ്ങനെ രണ്ട് മോഡലുകൾ പ്രദർശിപ്പിച്ചിരുന്നു.
രണ്ടും 1962 ന്റെ തുടക്കത്തിൽ ലഭ്യമായി.
Mk VII വളരെ സങ്കീർണ്ണമായ ഗുണനരീതിയുള്ള അൽപ്പം മുമ്പത്തെ രൂപകൽപ്പനയായിരുന്നു, ലളിതമായ മാർക്ക് VIII നോട് പിടിച്ചുനിൽക്കാനാകാതെ അത് ഉടൻ തന്നെ വിപണിയിൽ നിന്ന് ഒഴിവാക്കപ്പെട്ടു.
ആനിറ്റയ്ക്ക് അക്കാലത്തെ മെക്കാനിക്കൽ കോംപ്‌ടോമീറ്ററുകൾക്ക് സമാനമായ ഒരു പൂർണ്ണ കീബോർഡ് ഉണ്ടായിരുന്നു, ഈ ഒരു സവിശേഷത ഇലക്ട്രോണിക് കാൽക്കുലേറ്ററുകളിൽ പിന്നീട് ഷാർപ്പ് CS-10A-യിലും ഉണ്ടായിരുന്നു.
അനിറ്റയ്ക്ക് അതിന്റെ വലിയ ട്യൂബ് സംവിധാനം കാരണം ഏകദേശം 33 pound (15 കി.ഗ്രാം) ഭാരമുണ്ടായിരുന്നു.
ബെൽ പഞ്ച് "പ്ലസ്", "സംലോക്ക്" എന്നീ പേരുകളിൽ കോംപ്‌ടോമീറ്റർ തരത്തിലുള്ള കീ-ഡ്രൈവ് മെക്കാനിക്കൽ കാൽക്കുലേറ്ററുകൾ നിർമ്മിക്കുകയായിരുന്നു, കൂടാതെ കാൽക്കുലേറ്ററുകളുടെ ഭാവി ഇലക്ട്രോണിക്‌സിലാണെന്ന് 1950-കളുടെ മധ്യത്തിൽ മനസ്സിലാക്കിയിരുന്നു.
ആദ്യകാല ബ്രിട്ടീഷ് പൈലറ്റ് എസിഇ കമ്പ്യൂട്ടർ പ്രോജക്റ്റിൽ പ്രവർത്തിച്ച യുവ ബിരുദധാരിയായ നോർബർട്ട് കിറ്റ്സിനെ വികസനത്തിന് നേതൃത്വം നൽകാൻ അവർ നിയോഗിച്ചു.
ലഭ്യമായ ഏക ഇലക്ട്രോണിക് ഡെസ്‌ക്‌ടോപ്പ് കാൽക്കുലേറ്റർ ആയതിനാൽ അനിറ്റ നന്നായി വിറ്റു.
അനിറ്റ യുടെ ട്യൂബ് സാങ്കേതികവിദ്യ 1963 ജൂണിൽ യുഎസ് നിർമ്മിത ഫ്രൈഡൻ EC-130 വന്നതോടെ അസാധുവാക്കപ്പെട്ടു, ഇതിന് ഓൾ-ട്രാൻസിസ്റ്റർ ഡിസൈൻ, കൂടാതെ 5 ഇഞ്ച് (13 cm) കാഥോഡ് റേ ട്യൂബിൽ (CRT) പ്രദർശിപ്പിച്ചിരിക്കുന്ന നാല് 13 അക്ക സംഖ്യകളുടെ ഒരു ശേഖരം എന്നിവ  ഉണ്ടായിരുന്നു, കൂടാതെ $2200 വിലയ്ക്ക് റിവേഴ്സ് പോളിഷ് നോട്ടേഷൻ (RPN) കാൽക്കുലേറ്റർ വിപണിയിൽ അവതരിപ്പിച്ചു, ഇത് അക്കാലത്തെ ഒരു ഇലക്ട്രോ മെക്കാനിക്കൽ കാൽക്കുലേറ്ററിന്റെ വിലയുടെ മൂന്നിരട്ടിയായിരുന്നു.
ബെൽ പഞ്ച് പോലെ, ഫ്രിഡനും മെക്കാനിക്കൽ കാൽക്കുലേറ്ററുകളുടെ നിർമ്മാതാവായിരുന്നു.
1964-ൽ കൂടുതൽ ഓൾ-ട്രാൻസിസ്റ്റർ ഇലക്ട്രോണിക് കാൽക്കുലേറ്ററുകൾ അവതരിപ്പിച്ചു: ഷാർപ്പ് 25 കിലോഗ്രാം (55 lb) ഭാരമുള്ള CS-10A അവതരിപ്പിച്ചു.
പിന്നീട് ഇറ്റലിയിലെ Industria Macchine Elettroniche അവതരിപ്പിച്ച IME 84-ലേക്ക് നിരവധി അധിക കീബോർഡുകളും ഡിസ്പ്ലേ യൂണിറ്റുകളും ബന്ധിപ്പിക്കാൻ കഴിയും, അതുവഴി നിരവധി ആളുകൾക്ക് ഇത് ഉപയോഗിക്കാൻ കഴിയും (പക്ഷേ പ്രത്യക്ഷത്തിൽ ഒരേ സമയം അല്ല).
വ്യക്തിഗത ട്രാൻസിസ്റ്ററുകളുടെ സ്ഥാനത്ത് ആദ്യമായി ഇന്റഗ്രേറ്റഡ് സർക്യൂട്ടുകൾ ഉപയോഗിച്ചത് വിക്ടർ 3900 ആയിരുന്നു, എന്നാൽ ഇതിൻ്റെ ഉൽപ്പാദന പ്രശ്നങ്ങൾ 1966 വരെ വിൽപ്പന വൈകിപ്പിച്ചു.
1967 ലെ ബൾഗേറിയൻ ELKA 22
ഇവരിൽ നിന്നും കാനൻ , മാത്തട്രോണിക്‌സ്, ഒലിവെറ്റി, എസ്‌സിഎം (സ്മിത്ത്-കൊറോണ-മാർച്ചന്റ്), സോണി , തോഷിബ , വാങ് എന്നിവയുൾപ്പെടെ മറ്റ് നിർമ്മാതാക്കളിൽ നിന്നുമുള്ള ഇലക്ട്രോണിക് കാൽക്കുലേറ്റർ മോഡലുകളുടെ ഒരു ശ്രേണി ഇതിനെ തുടർന്ന് വന്നു.
ആദ്യകാല കാൽക്കുലേറ്ററുകൾ ഒന്നിലധികം സർക്യൂട്ട് ബോർഡുകളിൽ സിലിക്കൺ ട്രാൻസിസ്റ്ററുകളേക്കാൾ വിലകുറഞ്ഞ നൂറുകണക്കിന് ജെർമേനിയം ട്രാൻസിസ്റ്ററുകൾ ഉപയോഗിച്ചിരുന്നു.
സിആർടി , കോൾഡ് കാഥോഡ് നിക്സി ട്യൂബുകൾ, ഫിലമെന്റ് ലാമ്പുകൾ എന്നിവയായിരുന്നു ഡിസ്പ്ലേ തരങ്ങൾ.
മെമ്മറി സാങ്കേതികവിദ്യ സാധാരണയായി ഡിലേ-ലൈൻ മെമ്മറി അല്ലെങ്കിൽ മാഗ്നറ്റിക്-കോർ മെമ്മറി അടിസ്ഥാനമാക്കിയുള്ളതാണ്, എന്നിരുന്നാലും തോഷിബ "ടോസ്‌കൽ" BC-1411 ഡിസ്‌ക്രീറ്റ് ഘടകങ്ങളിൽ നിന്ന് നിർമ്മിച്ച ഡൈനാമിക് റാമിന്റെ ആദ്യകാല രൂപം ഉപയോഗിച്ചതായി തോന്നുന്നു.
1965-ൽ അവതരിപ്പിച്ച ബൾഗേറിയയുടെ ELKA 6521, സെൻട്രൽ ഇൻസ്റ്റിറ്റ്യൂട്ട് ഫോർ കാൽക്കുലേഷൻ ടെക്നോളജീസ് വികസിപ്പിച്ചതും സോഫിയയിലെ ഇലക്ട്രോണിക്ക ഫാക്ടറിയിൽ നിർമ്മിച്ചതുമാണ്.
EL ektronen KA lkulator എന്നതിൽ നിന്നാണ് ഈ പേര് ഉരുത്തിരിഞ്ഞത്, അതിന്റെ ഭാരം ഏകദേശം 8 കി.
ഗ്രാം (18 lb) ആയിരുന്നു.
സ്‌ക്വയർ റൂട്ട് ഫംഗ്‌ഷൻ ഉൾപ്പെടുന്ന ലോകത്തിലെ ആദ്യത്തെ കാൽക്കുലേറ്ററാണിത്.
അതേ വർഷം തന്നെ ELKA 22 (ലുമിനെസെന്റ് ഡിസ്‌പ്ലേ ഉള്ളത്) ഇൻ-ബിൽറ്റ് പ്രിന്റർ ഉള്ള ELKA 25 എന്നിവ പുറത്തിറങ്ങി.
ആദ്യത്തെ പോക്കറ്റ് മോഡലായ ELKA 101 1974-ൽ പുറത്തിറങ്ങുന്നത് വരെ മറ്റ് നിരവധി മോഡലുകൾ അവർ വികസിപ്പിച്ചെടുത്തു.
ഇതിലെ എഴുത്തുകൾ റോമൻ ലിപിയിലായിരുന്നു , അത് പാശ്ചാത്യ രാജ്യങ്ങളിലേക്ക് കയറ്റുമതി ചെയ്തു.
പ്രോഗ്രാം ചെയ്യാവുന്ന കാൽക്കുലേറ്ററുകൾ ഇറ്റാലിയൻ പ്രോഗ്രാം 101, 1964 ൽ ഒലിവെറ്റി നിർമ്മിച്ച ആദ്യകാല വാണിജ്യ പ്രോഗ്രാമബിൾ കാൽക്കുലേറ്റർ ആണ്
ആദ്യത്തെ ഡെസ്ക്ടോപ്പ് പ്രോഗ്രാമബിൾ കാൽക്കുലേറ്ററുകൾ 1960-കളുടെ മധ്യത്തിൽ നിർമ്മിക്കപ്പെട്ടു.
സോളിഡ്-സ്റ്റേറ്റ്, ഡെസ്‌ക്‌ടോപ്പ്, പ്രിന്റിംഗ്, ഫ്ലോട്ടിംഗ് പോയിന്റ്, ബീജഗണിത എൻട്രി എന്നിവയുള്ള, പ്രോഗ്രാം ചെയ്യാവുന്ന ഇലക്ട്രോണിക് കാൽക്കുലേറ്ററുകളായിരുന്ന മാത്തട്രോണിക്‌സ് മാത്തട്രോൺ (1964), ഒലിവെറ്റി പ്രോഗ്രാമ 101 (1965 അവസാനം) എന്നിവ അവയിൽ ഉൾപ്പെടുന്നു.
ഇവ രണ്ടിലും അന്തിമ ഉപയോക്താവിന് പ്രോഗ്രാം ചെയ്യാനും അവയുടെ ഫലങ്ങൾ പ്രിന്റ് ചെയ്യാനും കഴിയും.
പ്രോഗ്രാമ 101 ൽ മാഗ്നറ്റിക് കാർഡുകൾ വഴി പ്രോഗ്രാമുകളുടെ ഓഫ്‌ലൈൻ സംഭരണത്തിന്റെ അധിക സവിശേഷതയും ഉണ്ടായിരുന്നു.
1967-ൽ നിർമ്മിച്ച കാസിയോ (AL-1000) ആയിരുന്നു മറ്റൊരു ആദ്യകാല പ്രോഗ്രാമബിൾ ഡെസ്ക്ടോപ്പ് കാൽക്കുലേറ്റർ (ഒരുപക്ഷേ ആദ്യത്തെ ജാപ്പനീസ് കാൽക്കുലേറ്റർ).
ഒരു നിക്സി ട്യൂബ് ഡിസ്പ്ലേയും ട്രാൻസിസ്റ്റർ ഇലക്ട്രോണിക്സും ഫെറൈറ്റ് കോർ മെമ്മറിയും ഇതിന് ഉണ്ടായിരുന്നു.
മൺറോ എപ്പിക് പ്രോഗ്രാമബിൾ കാൽക്കുലേറ്റർ 1967 ൽ വിപണിയിൽ വന്നു.
ഒരു വലിയ, പ്രിന്റിംഗ്, ഡെസ്ക്-ടോപ്പ് യൂണിറ്റ്, ഘടിപ്പിച്ച ഫ്ലോർ സ്റ്റാൻഡിംഗ് ലോജിക് ടവർ എന്നിവയുള്ള ഇത് കമ്പ്യൂട്ടർ പോലുള്ള നിരവധി പ്രവർത്തനങ്ങൾ നിർവഹിക്കുന്നതിന് പ്രോഗ്രാം ചെയ്യാവുന്നതാണ്.
ആദ്യത്തെ സോവിയറ്റ് പ്രോഗ്രാമബിൾ ഡെസ്ക്ടോപ്പ് കാൽക്കുലേറ്റർ ISKRA 123, പവർ ഗ്രിഡ് ഉപയോഗിച്ച് 1970-കളുടെ തുടക്കത്തിൽ പുറത്തിറങ്ങി.
1970-കൾ മുതൽ 1980-കളുടെ പകുതി വരെ
1960-കളുടെ മധ്യത്തിലെ ഇലക്‌ട്രോണിക് കാൽക്കുലേറ്ററുകൾ വലുതും ഭാരമേറിയതുമായ ഡെസ്‌ക്‌ടോപ്പ് മെഷീനുകളായിരുന്നു.
ഇതിന് കാരണം അവ എസി പവർ സപ്ലൈ ആവശ്യമായ വലിയ വൈദ്യുതി ഉപഭോഗമുള്ള നിരവധി സർക്യൂട്ട് ബോർഡുകളിൽ നൂറുകണക്കിന് ട്രാൻസിസ്റ്ററുകൾ ഉപയോഗിച്ചിരുന്നു എന്നതാണ്.
ഒരു കാൽക്കുലേറ്ററിന് ആവശ്യമായ ലോജിക് കുറച്ച് ഇന്റഗ്രേറ്റഡ് സർക്യൂട്ടുകളിലേക്ക് (ചിപ്പുകൾ) ഉൾപ്പെടുത്താൻ വലിയ ശ്രമങ്ങൾ നടന്നു, കാൽക്കുലേറ്റർ ഇലക്ട്രോണിക്‌സ് അർദ്ധചാലക വികസനത്തിന്റെ മുൻനിരകളിൽ ഒന്നാണ്.
യുഎസ് അർദ്ധചാലക നിർമ്മാതാക്കൾ വലിയ തോതിലുള്ള ഇന്റഗ്രേഷൻ (എൽഎസ്ഐ) അർദ്ധചാലക വികസനത്തിൽ ലോകത്തെ നയിച്ചു.
ഇത് ജാപ്പനീസ് കാൽക്കുലേറ്റർ നിർമ്മാതാക്കളും യുഎസ് അർദ്ധചാലക കമ്പനികളും തമ്മിലുള്ള സഖ്യത്തിലേക്ക് നയിച്ചു.
പോക്കറ്റ് കാൽക്കുലേറ്ററുകൾ
1970-ഓടെ, കുറഞ്ഞ ഊർജ്ജ ഉപഭോഗമുള്ള ഏതാനും ചിപ്പുകൾ മാത്രം ഉപയോഗിക്കുന്ന ഒരു കാൽക്കുലേറ്റർ നിർമ്മിക്കാൻ കഴിഞ്ഞു, ഇത് റീചാർജ് ചെയ്യാവുന്ന ബാറ്ററികളിൽ നിന്ന് പ്രവർത്തിക്കുന്ന പോർട്ടബിൾ മോഡലുകൾ അനുവദിച്ചു.
ആദ്യത്തെ ഹാൻഡ്‌ഹെൽഡ് കാൽക്കുലേറ്റർ 1967-ലെ കാൾ ടെക് എന്ന പ്രോട്ടോടൈപ്പായിരുന്നു, അതിന്റെ വികസനം ടെക്‌സാസ് ഇൻസ്ട്രുമെന്റ്‌സിലെ ജാക്ക് കിൽബി ഒരു പോർട്ടബിൾ കാൽക്കുലേറ്റർ നിർമ്മിക്കുന്നതിനുള്ള ഗവേഷണ പദ്ധതിയിൽ നയിച്ചു.
ഇതിന് കൂട്ടിച്ചേർക്കാനും ഗുണിക്കാനും കുറയ്ക്കാനും ഹരിക്കാനും കഴിയും, കൂടാതെ അതിന്റെ ഔട്ട്പുട്ട് ഉപകരണം ഒരു പേപ്പർ ടേപ്പായിരുന്നു.
"കാൽ-ടെക്" പദ്ധതിയുടെ ഫലമായി, ടെക്സസ് ഇൻസ്ട്രുമെന്റ്സിന് പോർട്ടബിൾ കാൽക്കുലേറ്ററുകളിൽ മാസ്റ്റർ പേറ്റന്റുകൾ ലഭിച്ചു.